CELEX: 32011R1200
Language: mt
Date: 2011-11-18 00:00:00
Title: Regolament ta’ Implimentazzjoni tal-Kummissjoni (UE) Nru 1200/2011 tat- 18 ta’ Novembru 2011 dwar il-klassifikazzjoni ta' ċerti prodotti fin-Nomenklatura Magħquda

23.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 305/6
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1200/2011
   tat-18 ta’ Novembru 2011
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi, fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ miżuri tariffarji u oħrajn relatati mal-kummerċ ta' oġġetti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri li jipprovdi għalihom dan ir-Regolament huma konformi mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fin-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tkun tista' tibqa’ tiġi invokata għal perjodu ta' tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-18 ta’ Novembru 2011.
      
         
            Għall-Kummissjoni, f'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Apparat mekkaniku li jitħaddem bl-idejn li jbattal il-likwidu f'kontenitur għal analiżijiet titrimetriċi (hekk imsejjaħ “titratur diġitali”).
                  L-apparat jikkonsisti f'alimentatur mekkaniku aġġustabbli bi spazju għal kontenitur, pum li jirrilaxxa l-likwidu, kontatur mekkaniku, pum li jissettja l-kontatur mill-ġdid u manku.
                  It-titratur huwa apparat preċiż li jbattal li, permezz ta' kull tidwira tal-pum tar-rilaxx, jirrilaxxa qatra mit-titrant li jkun qed jintuża għal ġol-likwidu tal-analiżi (l-analita). Il-qatra jkun fiha volum speċifiku ta' titrant. In-numru ta' qtar li joħorġu mit-titratur jidher fuq il-kontatur.
                  Ir-riżultat analitiku jiġi ddeterminat mir-reazzjoni tal-analita għall-kwantità ta' titrant li joħroġ. Il-kwantità ta' titrant hija ddeterminata billi jiġi mmultiplikat in-numru tal-qtar b'volum speċifiku tat-titrant użat.
               
               
                  8479 89 97 
               
               
                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda u bil-kliem tal-kodiċi NM 8479 , 8479 89  u 8479 89 97 .
                  Minħabba li l-apparat ma jgħaddix volumi ta' likwidu b'mod kontinwu, il-klassifikazzjoni bħala pompa taħt l-intestatura 8413  hija eskluża.
                  L-apparat ma jagħmilx analiżi kimika tat-tritant jew tal-analita. Għaldaqstant il-klassifikazzjkoni bħala apparat għal analiżi kimika taħt l-intestatura 9027  hija eskluża.
                  Minkejja li l-apparat jikkontribwixxi għall-proċess ta' analiżi kimika, ma jistax jiġi kkunsidrat parti jew aċċessorju ta' tali apparat fuq il-bażi ta' Nota 2(a) ta' Kapitolu 90.
                  L-apparat ma jintużax biex jitkejjel f'unitajiet volumetriċi l-ammont ta' likwidu li jgħaddi minn pajp. Għaldaqstant il-klassifikazzjkoni bħala apparat taħt l-intestatura 9028  hija eskluża.
                  l-apparat jgħodd in-numru ta' qtar iżda ma jkejjilx il-kwantitamferra'. Għaldaqstant il-klassifikazzjkoni bħala apparat taħt l-intestatura 9031  hija eskluża.
                  Minħabba li l-apparat mhux biss jgħodd ammont totali ta' unitajiet (qtar) iżda primarjament iferra' volum speċifiku ta' likwidu, huwa jiffunzjona bħala buretta b'kontatur mekkaniku.
                  Għalhekk l-apparat għandu jiġi kklassifikat taħt il-kodiċi NM 8479 89 97  bħal apparat mekkaniku ieħor b'funzjonijiet individwali, mhux speċifikat jew inkluż imkien ieħor fil-Kapitolu 84.